31.5.2023 г.
BG
Официален вестник на Европейския съюз
L 141/41
ПРИЛОЖЕНИЕ
СЪВМЕСТЕН КОМИТЕТ НА СТРАНИТЕ ПО СПОРАЗУМЕНИЕТО ЗА БЕЗОПАСНОСТ НА ГРАЖДАНСКОТО ВЪЗДУХОПЛАВАНЕ МЕЖДУ ЕВРОПЕЙСКИЯ СЪЮЗ И ЯПОНИЯ Процедурен правилник
Точка 1 Определения За целите на настоящия процедурен правилник съгласно член 11, параграф 3 от Споразумението за безопасност на гражданското въздухоплаване между Европейския съюз и Япония понятието: — „страна“ означава Европейският съюз или Япония; — „двете страни“ означава Европейският съюз и Япония.
Точка 2 Председател и състав 1.
Съвместният комитет се председателства съвместно от представител на Европейския съюз и от представител на Япония (наричани по-надолу „председателите“). 2.
В съвместния комитет Съюзът се представлява от Европейската комисия, подпомагана от Агенцията за авиационна безопасност на Европейския съюз и придружавана от представители на въздухоплавателните органи на държавите -членки на Европейския съюз. 3.
В съвместния комитет Япония се представлява от Министерството на външните работи и/или мисията на Япония към Европейския съюз, придружавани от представител на Министерството на земята, инфраструктурата, транспорта и туризма.
Точка 3 Заседания 1.
Съвместният комитет заседава редовно по искане на някоя от страните.
2.
Мястото на заседанията се редува, доколкото е възможно, между Брюксел и Токио.
Като друга възможност може да се организират обсъждания чрез видеоконферентна връзка.
Решенията и препоръките, приети по време на видеоконференциите, имат същата сила като решенията и препоръките, приети по време на присъствените заседания.
След като датата и мястото на заседанието бъдат договорени между страните, заседанието се свиква от Европейската комисия — за Европейския съюз, и от Министерството на външните работи — за Япония. 3.
Освен ако председателите не са договорили друго, заседанията на съвместния комитет не са публични.
По взаимно съгласие на председателите след заседанията може да бъде публикувано съобщение за медиите. 4.
Заседанията се провеждат на английски език и документите се изготвят на същия език.
Разходите за устен или писмен превод на друг език се поемат от страната, която е поискала превода.
Точка 4 Делегации 1.
Преди всяко заседание страните се информират взаимно за планирания състав на съответните си делегации, като определят своите съответни председатели. 2.
Председателите могат да решат да поканят в отделни случаи външни участници да присъстват на заседанията на съвместния комитет, за да предоставят информация по конкретни теми или като наблюдатели.